Đurđevac, 7.1.2022

**PROGRAM PREDSTAVLJANJA KNJIGE**

**„PRIČE IZ OVOG I ONOG ŽIVOTA“, V2.0**

[0**.** PROLOG 2](#_Toc91667092)

[1. POZDRAV 2](#_Toc91667093)

[2. PREDSTAVLJANJE MONSINJORA DARIA PAVIŠE I MONSINJORA YEANA 2](#_Toc91667094)

[3. UVODNA RIJEČ O KNJIZI–MONS. **DARIO PAVIŠA** 3](#_Toc91667095)

[3.1. UVODNA PJESMA, PJESMA O PRIJATELJSTVU–MONS. **YEAN** 3](#_Toc91667096)

[4. PRVO POGLAVLJE „PRIJE OVOG ŽIVOTA“ 4](#_Toc91667097)

[6. TREĆE POGLAVLJE "ŽIVOT" 6](#_Toc91667098)

[**7. POGLAVLJE "FANTASTIČAN ŽIVOT“** 7](#_Toc91667099)

[8. PRIJE KRAJA **-MIRELA** 8](#_Toc91667100)

[9. ZAVRŠNA RIJEČ I ZAHVALA 9](#_Toc91667101)

[10. ZAVRŠNA PJESMA “ŠOSTETOVA PJESMA 9](#_Toc91667102)

0**.** PROLOG: LARA čita pjesmu „NJEZINA PJESMA“, a u pozadini IVAN SOBOTA svira "ZA ELIZU" – 4 min

1. POZDRAV **Bernarda i MIRELA**

**BERNARDA:** KRATKI UVOD O OVOJ VEČERI te predstaviti moderatorice Vesnu Hitrec i Mirelu Skupnjak

**MIRELA:**

Dragi ljubitelji dobre priče i prijatelji našeg Vlade, dobro došli na večerašnje druženje na kojem ćemo vas provesti kroz knjigu Priče iz ovog i onog života. Knjiga, prvijenac našeg pisca Vladimira Šoštarića, zapravo je tek početak njegovog stvaralaštva čiji je izvor pronašao u sebi prije cca dvije godine. On je u ovom, možemo slobodno reći, turobnom vremenu koje je, nadamo se, iza nas, bilježio radosne trenutke života i prisjećao se događaja iz prošlosti. I tako, kap po kap, priča po priča, nastao je potok koji je krenuo utirati svoje puteve. Možemo reći da smo se večeras skupili da zajedno osjetimo žubor ovog potoka, obzirom da je knjiga već našla put do čitatelja.

Drago nam je da smo svi večeras ovdje, podrška našem Vladi i njegovoj knjizi, zato vam želimo ugodnu i radosnu večer. Poseban pozdrav i vama dragim gostima koji kao likovi sudjelujete u knjizi.

Prošetat ćemo kroz knjigu, porazgovarat ćemo s Vladom, bit će tu red priče, red glazbe, razgovora. Došašće je, ljubav nam dolazi u susret velikim slovom pisana. Nismo potrošili zalihe smisla, unesimo u život ljudsku nadu za boljim svijetom. Zato je i ova knjiga doprinos neizostavnoj vedrini života.

Na početku smo čuli prekrasne stihove pjesme koju je napisala Vladina pokojna mama Elza, gospođa Elizabeta Šoštarić. Pjesma je našla mjesto na početku Vladine knjige, a majka koja je, kako kaže Vlado, pjesnikinja u duši, šaptačica golubovima, je i na naslovnoj stranici. To je jedna od arhivskih fotografija iz obiteljske zbirke, koje također krase knjigu. Pjesmu nam je pročitala Vladina kćer Lara, a na klaviru ju je pratio mladi Ivan Sobota.

Kako je sve u Vladinom životu obilježeno prijateljstvom, tako ćemo vas i kroz večerašnji program provesti nas dvije: Vesna, dugogodišnja Vladina i obiteljska prijateljica (*kaže Mirela i pokaže na Vesnu*) i Mirela, dugogodišnja prijateljica i kolegica s posla (*kaže Vesna*).

2. PREDSTAVLJANJE MONSINJORA DARIA PAVIŠE I MONSINJORA YEANA**– MIRELA/VESNA**

Večeras će s nama biti dva posebna gosta. Prvi gost, koji će ujedno i govoriti o knjizi je monsinjor Dario Paviša, tajnik nuncijature u Pretoriji u Južnoafričkoj Republici, a drugi gost koji će nas Pjesmom o prijateljstvu uvesti u ovu večer je monsinjor JAN MARIA CHUN YEAN CHOONG, tajnik nuncijature u Berlinu u Njemačkoj. S monsinjorom Pavišom i monsinjnorom Yeanom mnoge od vas prisutnih vežu prekrasne uspomene, a svaki susret s njima, kako Vlado kaže, ujedno je i avantura. Nikad ne znaš što se krije iza običnog poziva na kavu i kako će ono završiti. Ponekad to samo bude kava, a ponekad se nenadano nađeš na slonu. Dio tih susreta i druženja po cijelom svijetu opisan je u ovoj knjizi.

Pozivam sada monsinjora Darija Pavišu da nam kaže nekoliko riječi o ovoj knjizi.

3. UVODNA RIJEČ O KNJIZI–MONS. **DARIO PAVIŠA**

3.1. UVODNA PJESMA, PJESMA O PRIJATELJSTVU–MONS. **YEAN**

# 4. PRVO POGLAVLJE „PRIJE OVOG ŽIVOTA“

1. **BERNARDA *Uvod***

* Hvala monsinjore Dario, hvala monsinjore Yean na uvodu u ovu večer, a sada ćemo zajedno protrčati kroz poglavlja knjige.

Ovo prvo poglavlje, pod nazivom „Prije ovog života“, sadrži priče iz prošlosti, iz vremena prije Vladinog rođenja, a objašnjava njegovo francusko, češko, austrijsko, američko, bosansko i hrvatsko podrijetlo te govori o životu i avanturama njegovih bližih i daljih rođaka neobičnih titula i još neobičnijih zanimanja te povijesnih ličnosti s kojima su ti rođaci bili povezani. Tako ćemo upoznati francuske grofove, učiteljice, markize, šumare, glumce, glazbenike, poljoprivrednike, poduzetnike, općinske načelnike, političare, ministre, banove, trgovce, fotografe, vozače, mesare, artiste te veterinare i bankare.

1. ***Pitanja:***

**VESNA:** Vlado, svi te znamo kao bankara. Mnoge si iznenadio napisavši knjigu. Molim te objasni nam kako si došao na tu ideju.

* **VESNA**: U ovom prvom poglavlju pod nazivom „Prije ovog života“ baviš se nekom davnom prošlošću svojih rođaka. Što te je navelo da pišeš o tome?
* **MIRELA:** Vidimo da u pričama ima puno povijesnih činjenica i likova. Kako si došao do svih tih podataka i jesi li ih provjeravao prije nego što si ispleo priču o nekom konkretnom događaju?
* **MIRELA**: Kako zgodno kažeš, u tebi se „bori seljak protiv plemića, Amerikanac protiv Francuza, ljubitelj piva protiv ljubitelja vina, konjak protiv rakije, pjevač crkvenog zbora protiv opernog pjevača, opanak protiv brodarice, katolik protiv protestanta, pisac protiv postolara..“. Reci nam Vlado kakvi su tvoji osjećaji vezani uz te događaje iz prošlosti tvojih predaka? Osjećaš li veću povezanost s pradjedom koji je vozio ministre ili djedom Lukom koji je smišljao patente, bi li ti bio primamljiviji život u Americi ili ti je ipak drago što se tvoj pradjed ipak vratio u domovinu?

1. **MIRELAPročitat ću vam dio priče** iz prvog poglavlja: Cirkus od Života. Ono što je također zgodno, svaka priča ima citiranu mudrost na početku koja nas tjera na promišljanje. **(Pročita citat).**

Pitamo se, hm, što slijedi nakon tih uvodnih riječi

**(Ostatak teksta)**

Nadamo se da smo vas dovoljno zainteresirali, te da ćete nastavak pročitati sami.

A sada će nam zbor i orkestar Kulturne udruge Tomislav Franiić Kalinovac, čiji je Vlado član, izvesti pjesmu Život je more.

1. ***Zbor i orkestar izvodi pjesmu "ŽIVOT JE MORE"*** – 4 min5. DRUGO POGLAVLJE "PREDIGRA ŽIVOTA"
2. ***BERNARDA Uvod***

Ovo poglavlje, pod nazivom „Predigra života“, sadrži priče iz Vladinog djetinjstva i mladenaštva, vojničkih i studentskih dana provedenih u Bjelovaru, Đurđevcu, Beogradu i Zagrebu. Tih prvih dvadeset i nešto godina je bilo jedno predivno životno razdoblje, ali još uvijek nije život u punom smislu te riječi, nego neko zagrijavanje za pravi život. Nešto poput male škole za život ili predigre života. Svašta se nauči, a nije još za ocjenu. Čitanje ovog poglavlja vodi nas na put do jednog prošlog vremena sedamdesetih, osamdesetih i početka devedesetih godina prošlog stoljeća, i raznih situacija s kojima se većina nas „mladih duhom” možemo saživjeti i ponovno ih proživjeti.

1. ***Pitanja:***

* **MIRELA** Vlado, jesi li u školskim danima volio pisati, sjećaš li se kakve si ocjene dobivao iz sastavaka ili školskih zadaćnica?
* **MIRELA** Kako osjetiš da te neki događaj „dotakao“ i da je materijal za priču, malo nam pojasni kako nastaje tvoja priča, gdje najradije pišeš, uzmeš papir i olovku, laptop, mobitel…
* **VESNA** Jesu li te poduzetničke ideje iz djetinjstva inspirirale i za neke odluke danas u životu, jesi li ponosan na svoje poduzetničke pothvate u ranom djetinjstvu? 😊
* **VESNA** Vlado, u više navrata spominješ slučajnosti i kako je dobro prepoznati njihovo značenje. Na njima je temeljeno i nekoliko priča (o Tvrtku naprimjer). Jedna (ili možda više) slučajnosti je zaslužna što sam i ja danas ovdje i što se pojavljujem u nekim od priča, što mi je zaista drago i toplo oko srca. Kakvo je tvoje viđenje „slučajnosti“ u tvom životu, imaš li neku poruku za nas danas – izaberi neku novu ili nam izdvoji neku od onih koje navodiš u knjizi!
* **VESNA** A sad nam Vlado, molimo te, pročitaj dio neke priče iz ovog poglavlja, po tvom izboru.

1. **VLADO *Čitanje odlomka iz priče*** – O ŠKOLI, ODRASTANJU, RAZOČARANJU I OSTALIM MANJE BITNIM STVARIMA, OD Čovjek snuje, a Bog određuje do kraja

Vi ćete sami pročitati priču do kraja, a mi ćemo poslušati pjesmu Ključ života i prijeći na sljedeće poglavlje.

1. ***Zbor i orkestar Kulturne udruge Tomislav Franjić izvest će pjesmu "DUNJO MIRISNA"*** - 3 min

6. TREĆE POGLAVLJE "ŽIVOT"

1. **BERNARDA *Uvod***

* U ovom trećem poglavlju pod nazivom „Život“ Vlado piše o braku, partnerstvu, roditeljstvu, prijateljstvu, kumstvu, kolegijalnosti, karijeri, hobijima i o još mnogo drugih stvari. Milijun kombinacija, interakcija, očekivanja, zapleta i neočekivanih situacija. Uglavnom, najintenzivnije razdoblje života koje je neiscrpan izvor sočnih priča koje samo čekaju da ih netko ispriča. Ove zrele godine su zapravo ostvarenje naših snova koje smo kao djeca snivali i kovali planove kako ćemo ih proživjeti.

1. ***Pitanja:***

* **VESNA** Kroz knjigu se provlači mnoštvo bitnih životnih tema koje ti mudro izabireš, nesebično dijeliš svoje životne mudrosti sa svojim čitateljima, „bocneš nas“ da nas potakneš da i mi razmislimo, donesemo sud o nekim važnim pitanjima. Citati na početku svake priče su također pomno izabrani i povezani s pričom u koju nas uvodiš. Da li ti je ipak uz pripovijedanje zabavnih priča bilo na umu potaknuti i ostale da razmisle o životu, ili se to dogodilo onako spontano, „između redova“?
* **VESNA** Je li istina da tvoja draga Željka, koju od milja nazivaš Žena Broj Jedan, nije pročitala knjigu dok je nisi dao u tisak? To je bila tvoja odluka, Željkina ili??? Kako je došlo do te odluke?
* **MIRELA** U knjizi su vrlo jasne tvoje životne vrijednosti i koliko ti je važna obitelj, prijatelji, kumovi. Čestitamo ti na tvom integritetu i na tome što uspijevaš pronaći vremena za sve segmente i održati ravnotežu, tzv work life balance. Pored posla i svih ostalih obaveza, sad i kao pisac, imaš vremena za sve ranije nabrojano, možemo reći da si jedna „kompletna ličnost“. Što kažeš na tu temu, možeš li nam dati neki savjet?

1. **Čitanje odlomka iz priče** – SLOBODA zadnje poglavlje, od jednoga dana unuk Hrvoje je…do kraja - **VESNA**

**VESNA: Kao točku na i ovom poglavlju, VIS će nam izvesti pjesmu „MALI KRUG VELIKIH LJUDI“**

1. **Zbor i orkestar izvode pjesmu " MALI KRUG VELIKIH LJUDI "** - 3 min

# **7. POGLAVLJE "FANTASTIČAN ŽIVOT“**

1. ***Uvod* BERNARDA**

* U ovom poglavlju pod nazivom „Fantastičan život“ Vlado piše stvarno fantastične priče. Kako u svakoj laži ima malo istine, tako i u ovim pričama ima ponešto... mašte i jako puno istine. A što je istina, a što fikcija, pokušat ćete dokučiti sami. Vjerujte mi, sigurno ćete pogriješiti.
* **MIRELA**..U ovom poglavlju se nalazi i priča Munchausen na sajmu pjenušavih knjiga koju slijedi jedan strip. Dodala bih jedan mali štiklec koji nigdje ne piše, znači Vladina jedina ženica Željka nas je, kolege s posla, odnosno ekipu iz kuta (kako nam se zove viber grupa) nazvala potajno i zamolila da, za iznenađenje koje mu priprema za 50. rođendan, napišemo nešto na jednoj stranici, pa će ona uvezati. I onda smo nas troje s posla, odlučili napraviti strip. Pregledali smo sve poruke na viber koje nam je Vlado slao, izvadili izraze poput (Brut Frajona, 13 godina odležao u podrumu mog kuma, on bi mogao pobrati zlato), nazive kumova (npr vino Mrva), utjelovili naše redovne godišnje posjete Sajmu vina oh oprostite Sajmu knjiga i događaje koji su se pri tome spontano odvijali poput Vladinog susreta sa Šveđankama. Možete si misliti da je, kad je primio dar iznenađenja, najprije morao objasniti strip 😊.

Naravno, ni u primisli nismo mislili da će takozvani strip završiti u knjizi. Bar bi ga bolje nacrtali. Ali zato je ispalo spontano, kao što je uostalom svaka stranica knjige i svaka Vladina priča.

1. ***Pitanja:***

* **VESNA** Kad se u svom dosadašnjem fantastičnom životu okreneš oko sebe, što možeš reći da ti je nit vodilja, što te najviše motivira?
* **MIRELA** Sad ću ti postaviti ona klasična pitanja koja se postavljaju u razgovoru s piscima: što trenutno čitaš i koje su knjige na tebe ostavile poseban dojam? Bliže se blagdani pa ćemo imati malo više vremena, možeš li nam preporučiti koju knjigu (osim svoje, naravno)?
* **VESNA** Znači Vlado, kao što sam ti već ranije rekla, stvarno trebaš biti ponosan, jer ovim djelom si ostavio trag, i pritom nisi mislio samo na sebe, nego i na sve divne ljude koji su ti, kao što kažeš, posudili svoje živote koje si pretočio u priče. Što se promijenilo u tvom životu nakon izlaska knjige, je li to svojevrsna prekretnica, možeš li nam opisati svoje osjećaje?
* **MIRELA** Neki dan si mi spomenuo da završavaš još jednu priču, otkrij nam tajnu, znatiželjni smo, koliko ih je već koje čekaju u redu za drugijenac? Što kaže tvoj projektni plan, kada je sljedeći roll out?

**Sad ćemo vam pročitati jednu fantastičnu priču koja je bila inspirirana jednim od mnogobrojnih povrataka u Podravinu**.

1. **Čitanje priče** – **Krv, znoj i suze** – **VLADO**

**VLADO:** U jednako fantastičnom tonu naš VIS Veseli sextet izvest će nam pjesmu Lađarska serenata

1. **Zbor i orkestar izvode pjesmu "LAĐARSKA SERENATA "** - 3 min

# 8. PRIJE KRAJA **-MIRELA**

I što reći prije samog kraja…ovaj Vladin humoristični mozaik životnih priča protkan emocijama ćete, vjerujte mi, ako već niste, u dahu pročitati.

Toliko je iskrene radosti u njima, britkih duhovitih krpica vedrine utkanih u Vladin slikoviti izričaj, koji je njemu svojstven, čuli smo, i u svakodnevnom razgovoru. Pa tako, kad ih čitamo, baš možemo zamisliti da sjedi i sve nam ovo priča pijuckajući neko fino vino, u pauzama svirajući - kazoo i ubacujući po potrebi svoj čuveni podravsko-zagorski naglasak.

Znači, naš nadasve osebujan prijatelj Vladek nije više samo legendarni plesač na domjencima na kojima žene stoje u redu da dobiju jedan okret, nema samo zanimljive pretke zbog svoje genetske mješavine (češke, francuske, bosanske, austrijske i ponešto američko-hrvatske krvi), nije samo požrtvovni roditelj troje djece, sada već skoro odraslih ljudi i vjerni "da draga" suprug, dugogodišnji predani bankar, ponosni kum svojih (bez)brojnih kumova, milozvučni pjevač zbora s gažama u inozemstvu, ljubitelj satova i dobrih pića, obožavatelj sajmova vina i pjenušaca, trkač na duge staze, …on je i umjetnik. Uz lakoću stvaranja koju posjeduje možemo sigurno očekivati još njegovih pisanih djela.

Zato, preporuka, kad pročitate ovu knjigu, odložite je na vidno mjesto. Na policu u dnevnom boravku, može i u kuhinji da vam bude svakodnevno pri ruci. Jer ovo je knjiga za svaki dan! Ta toliko nam nedostaje vedrine u životu, koju Vlado unosi već samom svojom pojavom, a uspio je utočiti u ovu knjižicu, da bismo svaki dan ujutro mogli progutati jednu dozu. I zaliti kavicom za radostan početak dana.

Ah, da. Spomenula sam kazoo, pa ako niste znali, Vlado i svira. I još k tome, u ovoj prvoj knjizi nisu ni blizu navedeni svi njegovi talenti o kojima, vjerujem, s nestrpljenjem očekujete saznati nešto više, zato…do Vladinog drugijenca, družit ćemo se s njim svaki dan uz čašicu njegovog pričušca!

9. ZAVRŠNA RIJEČ I ZAHVALA **- VLADO**

Dopustite mi da kažem nekoliko riječi na kraju ovog službenog dijela. Nadam se da vam je bilo zanimljivo, da vam je bilo lijepo, da ste se zabavili, i da, ako već niste, jedva čekate pročitati knjigu. Ja je sigurno neću čitati u dogledno vrijeme, jer sam se predozirao - pročitao sam je barem pedeset puta prije nego je došla vama u ruke. Drago mi je što ste odvojili svoje vrijeme i što ste došli na ovu promociju, puno mi to znači. Sad ću prijeći na zahvale.

Zahvalan sam Bogu, jer mi je dao snage i inspiracije da dovršim knjigu i jer mi je poslao prave ljude koji su mi pomogli da ova knjiga ugleda svjetlo dana. Stoga hvala Vesni koja me povezala sa izdavačkom kućom i odradila prvu korekturu teksta, hvala Meliti koja je odigrala ulogu urednika te je napisala predgovor, hvala Mireli na pogovoru te na stripu koji je izradila zajedno s Ivanom i Goranom..

Hvala i svima koji su nesebično pomagali oko organizacije ovog događaja večeras. Najprije hvala gđi Bernardi Ferderber, ravnateljici Gradske knjižnice u Đurđevcu što nas je ugostila, Hvala Hrvoju Mlakaru Mrvi što je potaknuo ovaj događaj. Hvala monsinjoru Dariju na dirljivom uvodu i monsinjoru Yeanu na prekrasnoj pjesmi te hvala Lari i Ivanu koji su nas uveli u ovu prekrasnu večer, hvala i glazbenicima i pjevačima: KUTFK koja nam je izvela pjesme Život je more i Dunjo mirisna te VIS-u „Veseli sexet“, koji je za ovu prigodu dobio nekoliko novih članova, a koji je glazbom pomogao dočarati emocije iz knjige tamo gdje riječi nisu bile dovoljne. Hvala Mimi, Meliti, Željka, Vladi i Mrvi, koji čine veseli Sextet, a hvala i pridruženim novim članovima banda: Eni, Nikoli i Ivanu.

Na kraju veliko hvala mojoj supruzi i djeci, rodbini, kumovima i prijateljima što ste me poticali, motivirali i hrabrili da ovaj dvogodišnji projekt ugleda svjetlo dana. Bez vaših upornih pitanja „kad će knjiga“ sve ovo ne bi bilo moguće.

Sada ćemo čuti završnu pjesmu koji je Veseli sextet pripremio za moj 50. rođendan i koju su mi na moje veliko iznenađenje otpjevali pod prozorom, a onda ćemo prijeći na potpisivanje knjiga. HVALA VAM LIJEPA, BILA JE OVO JEDNA NEZABORAVNA VEČER

10. ZAVRŠNA PJESMA “ŠOSTETOVA PJESMA**“**11. POTPISIVANJE KNJIGE